lv lv ru lv eo lv lv lv lv lv lv pl fi ceb lv lv lv eu lv lv lv lv lv lv lv lv lv lv lv lv lt sl hbs_lat sl fr lv lv lv lv uz en lv lv lv lv lv lv lv lv lv lv lv lv lv lv lv lv lv lv en lv lv gl lv lv en lv lv lv lv lv en lv lv lv lv lv lv ca lv lv
Apmācību semināri projektu veidlapu aizpildīšanā
Tūrisma attīstība no tradīcijām līdz mūsdienīgam biznesam
Zirgu izmantošanas iespējas šodien un rīt. EQUUS
Karjeras izglītība – atbildība par savu un valsts nākotni
Upju un ezeru potenciāla izmantošana rekreācijai un uzņēmējdarbībai
Senie amati- no tradīcijām līdz mūsdienām
Apkārt Rīgai – vienots tūrisma piedāvājums
Gribu kļūt par biedru
Konkurss „Dižprojekts” – inovatīvi un ilgspējīgi risinājumi Latvijas lauku attīstībai un ekonomiskajai izaugsmei galveno godalgu saņem Ropažu Garkalnes partnerības izvirzītais projekts!
Dižošanās akcija – konkurss „Dižprojekts” notiek jau septīto reizi. Konkursu organizē Nacionāla nevalstiska organizācija Biedrība „Latvijas Lauku forums”. Konkursu organizē, lai popularizētu reģionu teritorijām un iedzīvotājiem nozīmīgas idejas, kas īstenotas projektos ar LEADER pieejas finansējuma atbalstu, iedrošinot Latvijas iedzīvotājus drosmīgam lēmumam – dzīvot un aktīvi darboties laukos. Konkursam Dižprojekts 2017 tika pieteikti divdesmit četri projekti no visiem Latvijas reģioniem ar ko vietējie lepojas.
„Konkursa „Dižprojekts 2017” kandidātu īstenotie projekti ir brīnišķīgs apliecinājums Latvijas lauku iedzīvotāju uzņēmīgumam, mērķtiecībai, spējai īstenot ambiciozas un inovatīvas idejas, tādējādi sekmējot vietējās ekonomikās attīstību un iedzīvotāju dzīves kvalitātes uzlabošanu. Īstenotās idejas un radītie rezultāti kalpo kā izcili piemēri mērķtiecīgai un efektīvai Eiropas Savienības fondu ieguldīšanai, kas ir devis iespēju īstenot nozīmīgus projektus un iniciatīvas, kalpojot kā papildinājums pašu īstenotāju finanšu un citiem resursiem. Šie ir Latvijas lepošanās stāsti, un tie nav neparasti izņēmumi vai nejaušas veiksmes stāsti, bet gan apzinātas un mērķtiecīgas lauku cilvēku rīcības sasniegums,” norāda „Latvijas Lauku foruma” izpilddirektore.
Ikviens var gūt iedvesmu no 2017. gada konkursa „Dižprojekts” nominācijai izvirzītajiem kandidātiem: sniegts ieguldījums uzņēmējdarbības pilnveidē, kas spēcina vietējo ekonomiku, veikta gan vietējiem iedzīvotājiem, gan plašākai publikai pieejama teritoriju labiekārtošana, izveidoti jauni sabiedriskie pakalpojumi, pilnveidotas brīvā laika aktivitātes un radīti risinājumi dabas un kultūras mantojuma izpētei un mūsdienīgai iepazīšanai.
Lielāko iedzīvotāju atbalstu ne vien savā novadā, bet visā Latvijā guva SIA “Benevilla” īstenotais projekts “Nakšņosim Benevillā”, ko izvirzīja biedrība “Alūksnes lauku partnerība” un ieguva titulu„Iedzīvotāju balsojuma populārākais projekts 2017”. Arī eksperti pievienojas iedzīvotāju balsojumam un norāda, ka ļoti pozitīvi vērtējama vēstures saglabāšana un viesnīcas kā daļas no kopīga piedāvājuma veidošana, tāpat īpaši tiek uzslavēta saimnieku iesaiste viesnīcas vadīšanā un arī unikālu ēdināšanas piedāvājumu izstrādē.
Trešo dalīto vietu nominācijā „Dižprojekts 2017” ieguva DKS “Jāņupe-2” īstenotais projekts “Patriotu laukuma izveide Jāņupē”, ko izvirzīja biedrība “Pierīgas partnerība”, sekmējot vietējo iedzīvotāju iniciatīvu, vienotības sajūtu un piederību vietai, un SIA “Bernātu Dzintariņš” īstenotais projekts “Bernātu Dzintariņa atdzimšana”, ko izvirzīja biedrība “Liepājas rajona partnerība”, realizējot brīnišķīgu un ambiciozu ideju – ir atdzimusi dabas mīļu un sportotāju atpūtas vieta jūras krastā, radot sirsnīgu atmosfēru, kas atbilstoša videi un atrašanās vietai.
Otro vietu nominācijā „Dižprojekts 2017” ieguva SIA GFK CENTRS īstenotais projekts “Jaunjelgavas pārceltuve pār Daugavu”, ko izvirzīja biedrība “Aizkraukles rajona partnerība”. Pārcelšanās pār mūsu Likteņupi Daugavu starp Jaunjelgavu un Klidziņu vien dažās minūtēs ir ieguvumi izglītojošās, garīgajās un materiālajās jomās gan vietējiem iedzīvotājiem, gan tūristiem.
Pirmo vietu un „Dižprojekts 2017” titulu saņēma SIA Latvia Catering Company īstenotais projekts “Pārvietojamā restorāna tehnoloģisko iekārtu iegāde”, ko izvirzīja biedrība “Ropažu Garkalnes partnerība”. Projekta ietvaros tika izveidota pārvietojama restorāna virtuve, sniedzot iespēju kateringa pakalpojumus jebkurā klientam ērtā vietā, nodrošinot to ar apkalpojošo personālu un galdu servējumu. Šī ideja, kur virtuve ir kā akcents un ietverta automobilī, ir inovatīva visā Latvijā un pārsteidza ar oriģinalitāti, projekta iesniedzēju uzdrošināšanos, idejas vērienīgumu un gaumīgu rezultātu.
Konkursa „Dižprojekts” mērķis nav projektu savstarpējā sacensība, bet gan lepošanās ar paveikto un sabiedrības informēšana par līdzcilvēku paveikto visā Latvijā, iedrošinot arī citus aktīvai rīcībai.
Vairāk informācijas par „Dižprojektam 2017” pieteiktajiem projektiem iespējams iepazīties šeit: http://llf.partneribas.lv/archives/4343
Iepriekšējo gadu titula „Dižprojekts” ieguvēji:
2010. gada Dižprojekts – biedrības “Kandavas Partnerība” biedrības “Pūres dzirnas” projekts “Mobilās sulu līnijas iegāde augļkopības produkcijas pārstrādei mājsaimniecībās”;
2011. gada Dižprojekts – Vidzemes lauku partnerības „Brasla” biedrības „LIMBAŽU FILCS” projekts „Sabiedrības veselības pakalpojumu centra izveide Limbažos „Limbažu Filcītī”;
2012. gada Dižprojekts – Liepājas rajona lauku partnerības biedrības „Tūrisma klubs „Oga”” projekts „Aktīvā tūrisma centra – Kuršu vikingu apmetnes izveide”;
2013. gada Dižprojekts – Daugavpils un Ilūkstes novada partnerības “Kaimiņi” izvirzītais
Ilūkstes novada pašvaldības īstenotais projekts “Paula Sukatnieka vīnkopības un selekcijas centra izveidošana Dvietes pagasta “Apsītēs””.
2014. gada Dižprojekts – Lauku partnerības “Lielupe” izvirzītais biedrības „Pārtikas amatnieki” īstenotais projekts “Jelgavas novada produktu tirdzniecības iespēju uzlabošana”.
2015. gada Dižprojekts – Saldus rajona attīstības biedrības izvirzītais Krista Ēberliņa īstenotais projekts„Biškopības produktu aprites uzņēmuma attīstīšana un modernizācija konkurētspējas veicināšanai”.
Pieņemti lēmumi par 10.kārtas projektu iesniegumiem
Biedrība “Ropažu Garkalnes partnerība” ir izvērtējusi un pieņēmusi lēmumu par LAP pasākuma “Atbalsts LEADER vietējai attīstībai (sabiedrības virzīta vietējā attīstība)” 19.2. apakšpasākuma... Lasīt vairāk
“Mājas kafejnīcu dienas” šogad apmeklētājus gaidīs 13. un 14.augustā
Ar saukli “Piena upes ķīseļa krastos” – arī šogad ar šādu saukli startē Mājas kafejnīcu dienas Ropažu un Salaspils novados. 14... Lasīt vairāk
Pie Langstiņu ezera atklāj aktīvās atpūtas inventāra nomas punktu
Jūlija sākumā, pie Langstiņu ezera svinīgi tika atklāts aktīvās atpūtas inventāra nomas punkts. Projekts tapis sadarbībā ar Lauku atbalsta dienestu, Ropažu-Garkalnes... Lasīt vairāk
Tapis pētījums par Lielās Juglas dambi
Sadarbībā ar partnerību “Laukiem Jūrai”, biedrību “Par Lielo Juglu” un SIA “Saldūdens risinājumi”, tapis pētījums “Dambja uz Lielās Juglas upes pie... Lasīt vairāk
Stadiona iela 3, Ropaži (Ūdenstornis)
Sestdienās, Svētdienās – Brīvs
Lai saņemtu biedrības jaunumus, lūdzu, norādiet savu e-pasta adresi un vārdu, uzvārdu zemāk norādītajos laukos.
ROPAŽU GARKALNES PARTNERĪBA © 2022